
2η ΜΠΙΕΝΑΛΕ ΣΥΓΧΡΟΝΗΣ ΤΕΧΝΗΣ ΘΕΣΣΑΛΟΝΙΚΗΣ

Παράλληλο Πρόγραμμα

Έκθεση «ΑΠΟΚΑΛΥΨΗ / ΥΠΟΓΡΑΜΜΙΖΟΝΤΑΣ ΤΗ ΜΝΗΜΗ. 
ΜΙΑ ΑΝΑΣΚΟΠΗΣΗ ΤΗΣ ΣΥΓΧΡΟΝΗΣ ΣΕΡΒΙΚΗΣ ΤΕΧΝΗΣ»

(DISCLOSURE / UNDERLINED MEMORY. A REVIEW OF CONTEMPORARY SERBIAN ART) 
Διάρκεια: 25 Μαΐου – 31 Ιουλίου

Χώρος: αίθουσα περιοδικών εκθέσεων Μουσείου Βυζαντινού Πολιτισμού 
Preview: Κυριακή 24 Μαΐου, 11:00-15:00, Μουσείο Βυζαντινού Πολιτισμού 
Εγκαίνια: Δευτέρα 25 Μαΐου, 20:00, Μουσείο Βυζαντινού Πολιτισμού 
Έντεκα σύγχρονοι, Σέρβοι καλλιτέχνες επιχειρούν να αντιμετωπίσουν διάφορα ζητήματα που αποκαλύπτουν διλήμματα ή αυτοπεποίθηση όταν πρόκειται να ορίσουν την ταυτότητα (πολιτισμική, εθνική, προσωπική…) με θεματική και δημιουργική αφετηρία τη μνήμη. H επιμελήτρια της έκθεσης Aleksandra Estela Bjelica Mladenović δίνει στην έκθεση τον τίτλο Disclosure / Underlined memory και τον υπότιτλο A review of contemporary Serbian art, ο οποίος υποδηλώνει τον αντιπροσωπευτικό χαρακτήρα των έργων και των καλλιτεχνών. 
Οι καλλιτέχνες Mrdjan Bajic, Marija Dragojlovic, Biljana Djurdjevic, Gabriel Glid, Zdravko Joksimovic, Dusan Otasevic, Vladimir Peric, Mileta Prodanovic, Aleksandra Rafajlovic, Vera Stevanovic, Anica Vucetic μέσω 18 έργων τέχνης θα «κάνουν γνωστό τον εαυτό τους άρα θα αποκαλυφθούν» στο κοινό της τέχνης σε διάφορες χώρες –η έκθεση θα παρουσιαστεί στη Γαλλία, ΠΓΔΜ, Βοσνία-Ερζεγοβίνη και Ελλάδα. 

Η σύγχρονη Σερβική τέχνη, απελευθερωμένη από περιορισμούς των περασμένων χρόνων, χωρίς να φιλοδοξεί να δημιουργήσει μια καινούρια εικαστική γλώσσα, απλώς σκοπεύοντας να ακολουθήσει τις τάσεις της διεθνούς καλλιτεχνικής σκηνής, χαρακτηρίζεται από εγχειρήματα στα οποία ατομικές παρουσιάσεις και αντιπροσωπευτικά προγράμματα προσπαθούν να αναζωογονήσουν την τοπική σκηνή και να την μετακινήσουν από μια σταματημένη θέση, μέσα ξανά στις ευρωπαϊκές και διεθνείς δομές. 

Σύμφωνα με την επιμελήτρια της έκθεσης Aleksandra Estela Bjelica Mladenović  «η υλοποίηση αυτού που έχει παρατηρηθεί ή αυτού που έχει ειδωθεί μέσω διαφόρων υλικών, επιτρέπει στους καλλιτέχνες να εκφράσουν τις εμπειρίες τους μέσω πειθαρχημένων πράξεων (M. Bajic),να εκφράσουν τα συναισθήματά τους μέσω ενός καλειδοσκοπικού πρίσματος βιωμένης εμπειρίας (V.Stevanovic), να εικονοποιήσουν τις σκέψεις τους σχετικά με το «εσωτερικό» μέσα από μια ποιητική παρουσίαση (A. Vucetic), να παρουσιάσουν μια εκλεκτική κληρονομιά μέσω συμβολικών λεπτομερειών (M.Prodanovic), να αντικειμενοποιήσουν τη μνήμη μέσω μνημειακών μορφών (M.Dragojlovic). Παρατηρώ σημαίνει βιώνω εμπειρίες, άρα οι καλλιτέχνες εμπνέονται από την γύρω πραγματικότητά τους (V.Peric, A.Rafajlovic), προσφεύγουν σε έξυπνα σχόλια πάνω στα «δημοφιλή» στοιχεία της καθημερινής ζωής (D.Otasevic) και στις κρυμμένες περιοχές ασήμαντων συμπεριφορών (Z. Joksimovic, G. Glid) ή παρουσιάζουν με μεταφορές, τις ανθρώπινες δοκιμασίες (B. Durdevic)».
Η ίδια συμπληρώνει: «Εξετάζοντας τη συμβατότητα της τρέχουσας Σερβικής σκηνής με τις διεθνείς τάσεις, συμπεραίνουμε ότι βρίσκεται μέσα σε μια ζωντανή, διαδραστική σχέση με αυτές. Οι θεματικές ενότητες, μέσα στις οποίες δρουν οι καλλιτέχνες είναι αναγνωρίσιμες σε εικαστικές δημιουργίες σε κάθε γεωγραφικό μέρος της Ευρώπης και του κόσμου. Μνήμες, προσωπικές εμπειρίες, συνύπαρξη μέσα σε μια δημιουργική διαδικασία, αφοσίωση…είναι μόνο μερικά από τα στοιχεία που χρησιμοποιούν αυτοί οι καλλιτέχνες με σκοπό να «σμιλεύσουν το χρόνο», δηλαδή να απαγορεύσουν τη λήθη και να διασφαλίσουν την αιωνιότητα για τον εαυτό τους. Αναφερόμενοι σε προηγούμενες εμπειρίες, μπορούμε να διατυπώσουμε ακριβώς το σημείο εκκίνησης της σύγχρονης Σερβικής τέχνης και να δικαιολογήσουμε την ύπαρξή της και τη διάρκεια της. Κρατώντας μια θέση στην Ευρωπαϊκή ή τη διεθνή καλλιτεχνική σκηνή μπορεί να φαίνεται μια φανταστική διαδικασία αλλά παρόλα αυτά δεν είναι άχρηστη. Αποκτώντας ξανά θέσεις μέσα σε δομές, θέσεις που είχαν παγώσει για ένα συγκεκριμένο χρονικό διάστημα για τους Σέρβους καλλιτέχνες, μέσω ατομικών «επιδρομών» ή περιπτώσεων όπως αυτή της συγκεκριμένης έκθεσης, όταν μια εξαιρετικά ποικίλη εικαστική σκηνή παρουσιάζεται με αντιπροσωπευτικό χαρακτήρα, χωρίς να καταφεύγει σε θλιβερές επεξηγήσεις ή περιττές συζητήσεις, επιτρέποντας τη δυνατότητα διαλόγου, είναι ένα αναμφισβήτητα γενναίο και γεμάτο έμπνευση εγχείρημα».
Από την πλευρά της η διευθύντρια του Πνευματικού Κέντρου Βελιγραδίου Danica Jovović – Prodanović  –σε συνεργασία με το οποίο παρουσιάζεται η έκθεση- υπογραμμίζει: «Η αρχική ιδέα για αυτήν την έκθεση διαμορφώθηκε κατά τη συζήτηση με τον δρ. Lóránd Hegyi, διευθυντή του Μουσείου Σύγχρονης Τέχνης στο Saint Étienne. Και οι δύο μας συμφωνήσαμε πως είναι αναγκαίο να συνεχίζεται πάντα η πνευματική ανταλλαγή και η αμοιβαία γνωριμία. Τα βήματα αυτά πρέπει να τα κάνουμε πάντοτε με σκοπό τη συνάντηση. Τώρα οι Σέρβοι καλλιτέχνες «αποκαλύπτουν» τον εαυτό τους στο διεθνές κοινό. Μια τέτοια ευκαιρία είναι η 2η Μπιενάλε Σύγχρονης Τέχνης στη Θεσσαλονίκη. Αισθανόμαστε ιδιαίτερη τιμή που η έκθεση Αποκάλυψη / Υπογραμμίζοντας τη μνήμη συμπεριλαμβάνεται στο επίσημο πρόγραμμα της Μπιενάλε και, ταυτόχρονα, που η έκθεση διοργανώνεται στον υπέροχο χώρο του Βυζαντινού Μουσείου. Η βυζαντινή κουλτούρα και τέχνη είναι ένα από τα πολλά θεμέλια της Σερβικής ιστορικής και της πολιτιστικής ταυτότητας και γι` αυτό το λόγο το Μουσείο αυτό με τα εκθέματά του και με τους πνευματικούς του χώρους είναι και το κατάλληλο μέρος της αποκάλυψης της ταυτότητάς μας».
Περαιτέρω πληροφορίες στην ιστοσελίδα www.kcb.org.rs
Επιμέλεια: Aleksandra Estela Bjelica Mladenović
Συντονισμός: Θοδωρής Μάρκογλου, Ιστορικός Τέχνης-Επιμελητής Κ.Μ.Σ.Τ. 

Φορείς-διοργανωτές: Πολιτιστικό Κέντρο Βελιγραδίου, Δήμος Βελιγραδίου Συνεργαζόμενος φορέας: Μουσείο Βυζαντινού Πολιτισμού 
__________________

Χορηγοί και υποστηρικτές της 2ης Μπιενάλε Σύγχρονης Τέχνης Θεσσαλονίκης 

INFO

ΥΠΟΥΡΓΕΙΟ ΠΟΛΙΤΙΣΜΟΥ

ΚΡΑΤΙΚΟ ΜΟΥΣΕΙΟ ΣΥΓΧΡΟΝΗΣ ΤΕΧΝΗΣ

Κολοκοτρώνη 21, Σταυρούπολη 56430, Θεσσαλονίκη

Τ: 2310 589140-1 & 3, F: 2310 600123

www.thessalonikibiennale.gr / info@thessalonikibiennale.gr 

www.greekstatemuseum.com / info@greekstatemuseum.com 

Γραφείο Τύπου Κ.Μ.Σ.Τ. & Κ.Σ.Τ.Θ.
Γιώτα Σωτηροπούλου

κιν. 6972336261

Τ.2310546683, Φ.2310593271

press@greekstatemuseum.com

KPATIKO MOYZEIO ZYFTXPONHEZ TEXNHZ

